E-KAKOVOST QMS · Uvedba standarda
E-KAKOVOST QMS · Navodila za uporabo
Uvedba standarda
Vodena pot do certifikata: katalog korakov po točkah ISO, odstotek pripravljenosti, samodejno zaznavanje, dokazi, izključitve z utemeljitvijo, posvet, AI načrt in PDF poročilo
Različica navodil: 30. 10. 2026. Velja za produkcijsko okolje https://qms.ekakovost.si. Posnetki zaslona so iz vzorčnega podjetja; imena in dokumenti so izmišljeni.
Kako brati ta navodila: vsak postopek je opisan po korakih (1, 2, 3 …) in s posnetkom zaslona. Besede v »narekovajih« so natanko tisto, kar piše na gumbu ali polju na zaslonu. Ni vam treba prebrati vsega — v kazalu poiščite, kar potrebujete. V aplikaciji pritisnite F1, da se ista navodila odprejo v brskalniku.

Modul Uvedba standarda vas od začetka do certifikacijske presoje pelje po korakih: za vsako zahtevo standarda (ISO 9001, ISO 14001 ali ISO 45001) pove, kaj je treba urediti, v katerem modulu to naredite in kakšen dokaz zadošča. Kar je v sistemu že urejeno (organizacijska struktura, potrjeni dokumenti, presoje, ukrepi …), program zazna sam in korak odkljuka; ostale korake potrdite z dokazom. Stran odprete z naslovom /uvedba ali s ploščico »🧱 Uvedba standarda« na domači strani; F1 na strani odpre ta priročnik.
Obroč z odstotkom na vrhu pove, koliko obveznih zahtev je pokritih. Isti odstotek vidite na ploščici modula na domači strani. Ni ocena skladnosti — pove, koliko zahtev ima v sistemu zapis ali dokaz, ne nadomešča pa presoje certifikacijskega organa (opozorilo je izpisano tudi na dnu strani in v PDF poročilu).

Slika: Stran Uvedba standarda: obroč s pripravljenostjo, podatki o uvedbi, gumbi in Faza 1 s koraki
[bookmark: _Toc474]1. Kaj je modul in kdo ga uporablja
	Kaj lahko naredite
	Kdo

	Gledate korake, napredek, dokaze; odprete razlago zahteve; prenesete predlogo in PDF poročilo
	vsi s pravico »bere« na modulu Uvedba

	Dodajate zunanji dokaz, pošiljate zahtevo za posvet, pripravite AI osnutek dokumenta
	pravica »ureja« na modulu Uvedba (npr. vodja kakovosti) in skrbnik

	Dodelite korak odgovorni osebi in roku (okvir »Odgovornost in rok«), odstranite dodelitev
	pravica »ureja« na modulu Uvedba in skrbnik

	Potrjujete predlagane dokumente kot dokaz, potrjujete korake, izključujete zahteve z utemeljitvijo, ponovno odpirate korake, odstranjujete svoje dokaze
	pravica »ureja« na modulu Uvedba in skrbnik (skrbnik odstrani tudi dokaze drugih)

	Začnete uvedbo, dodajate in umikate standarde, določite ciljni datum certifikacije
	skrbnik organizacije

	Urejate vsebino korakov in nalagate vzorčne predloge
	super skrbnik platforme — katalog korakov in predloge so skupni vsem organizacijam



Namig: Ozadje: vsi trije standardi imajo enako zgradbo poglavij 4–10 (t. i. skupna struktura HLS). Zato so koraki razporejeni v šest faz, ki sledijo tej zgradbi: kontekst in zaveza (4, 5) → procesi in dokumentacija (4.4, 7.5) → podpora (7) → delovanje (6, 8) → preverjanje (9) → izboljševanje in priprava na presojo (10). Kar uredite pri enem standardu, šteje tudi pri drugem.
[bookmark: _Toc475]2. Kaj vidim na zaslonu
1. Obroč z odstotkom »pripravljenost« — delež pokritih obveznih korakov, utežen (pomembnejši koraki štejejo več). Do 39 % je obroč moder, od 40 % rumen, od 80 % zelen.
1. Naslov standarda z izdajo (npr. ISO 9001:2015 — Sistem vodenja kakovosti) in vrstica »Opravljeno … od … točk (utež obveznih korakov)«; če ste kakšno zahtevo izključili, piše še »… izključenih z utemeljitvijo«, in delež »priporočeni koraki … %« za neobvezne korake.
1. »Začetek:« datum, ko je bila uvedba začeta; »Ciljni datum certifikacije:« datum, ki ste ga vpisali (ali »ni določen«). Skrbnik ga spremeni z gumbom ✏️ ob datumu — začetek uvedbe in napredek ostaneta, sprememba (prej → potem) se zapiše v revizijsko sled.
1. Gumbi »📄 Poročilo o pripravljenosti (PDF)« in »✨ AI načrt do cilja« (slednji le z vklopljenim modulom AI in dokler uvedba ni 100 %); skrbnik vidi še »+ Dodaj standard« in »Umakni … iz uvedbe«.
1. Zavihki standardov (npr. »ISO 9001 · 46 %«, »ISO 14001 · 30 %«) se pokažejo, kadar uvajate več standardov; prvi je standard, ki ste ga dodali prvi. Vsak ima svoj odstotek, v vrstici s podatki pa piše še »Skupno vsi standardi:«.
1. Legenda nad fazami razloži ikone (✅ opravljeno, 📎 čaka na dokaz, ☐ odprto, ⊘ izključeno) in znački »skupni« in »posvet s svetovalcem«; pod njo je napotek, po kateri izdaji standarda poteka uvedba (na novo izdajo vas po uvedbi vodi modul Prehod).
1. Filter korakov »Vsi koraki« · »Moji koraki (n)« · »Zamujeni (n)« nad fazami (glej razdelek Kako dodelim korak sodelavcu).
1. Faze 1–6 — vsaka s svojo črtico in odstotkom. Klik na naslov faze jo odpre ali zloži; ob prihodu na stran je odprta Faza 1.
1. Korak — ikona stanja, naziv, oznaka klavzule (npr. §4.1), značke in kratek opis. Puščica ▸ pred nazivom in »Podrobnosti« na desni nakazujeta, da se korak razširi: klik na vrstico (ali Enter) pokaže navodilo 💡, dokaze in gumbe, puščica se obrne ▾.
	Ikona pred korakom
	Pomen

	✅
	korak je opravljen (samodejno zaznan ali ročno potrjen)

	📎
	korak tipa »dokaz«: za potrditev potrebuje vsaj en pripet dokaz (dokument, zapis ali zunanji dokaz)

	☐
	ročni korak: potrdi ga uporabnik z ravnjo »ureja« s klikom, ko je opravljen (dokaz je zaželen, ne obvezen)

	⊘
	korak je izključen kot »ni relevantno« z utemeljitvijo



	Značka
	Pomen

	samodejno zaznano
	program je korak sam prepoznal iz zapisov v sistemu (npr. potrjen dokument, zaključena presoja, ocenjeni dobavitelji); če zapis izgine ali je razveljavljen, korak spet postane odprt in odstotek pade

	skupni
	korak iz skupne zgradbe poglavij 4–10: opravljen enkrat šteje pri vseh standardih, ki jih uvajate

	priporočeno
	korak ni obvezen; šteje v ločen odstotek »priporočeni koraki« in glavnega ne znižuje

	posvet s svetovalcem
	pri tem koraku je smiseln posvet s svetovalcem — na voljo je gumb za zahtevo

	ni relevantno
	zahteva je izključena z utemeljitvijo; pod opisom piše »Utemeljitev: … (kdo)«

	potrebuje modul, ki ni licenciran
	korak se opravi v modulu, ki ga vaša organizacija nima vklopljenega (npr. Merilna oprema); brez njega ga potrdite z zunanjim dokazom ali izključite z utemeljitvijo



[bookmark: _Toc476]3. Kako začnem uvedbo (skrbnik)
Dokler skrbnik ne izbere standarda, člani na strani vidijo le sporočilo »Uvedba še ni nastavljena. Administrator organizacije naj izbere standard, ki ga uvajate.« Skrbnik vidi obrazec za začetek.
1. V polju »Standard« izberite standard, ki ga uvajate (ISO 9001, ISO 14001 ali ISO 45001).
1. V polje »Ciljni datum certifikacijske presoje (neobvezno)« vpišite datum, do katerega želite biti pripravljeni. Datum se pokaže v Planerju kot rok in program vas opozori, ko je do njega manj kot 30 dni, uvedba pa še ni končana. Datum ne more biti v preteklosti (današnji dan je še dovoljen).
1. Kliknite »Začni uvedbo«. Program izpiše »Uvedba začeta.« in takoj pokaže korake; kar je v sistemu že urejeno, je že označeno ✅.
[image: ]
Slika: Začetni zaslon za skrbnika: izbira standarda, ciljni datum in gumb Začni uvedbo
Namig: Ni treba začeti pri ničli: če ste v eKakovost že vnesli organizacijsko strukturo, dokumente, tveganja, presoje ali ukrepe, bo prvi odstotek že precej nad 0 %. Odstotek se namreč računa vsakič sproti iz stanja v modulih.
[bookmark: _Toc477]4. Kako berem in obdelam korak
Vsak korak ustreza eni zahtevi standarda. Kliknite na naziv koraka, da ga razširite. Pokaže se:
1. Navodilo 💡 — kaj konkretno narediti (npr. »V modulu Kontekst vpišite notranja in zunanja vprašanja …«). Pri korakih, ki jih zapre register v modulu, je pod navodilom še vrstica »V modulu: … od … potrebnih zapisov« — pove, koliko zapisov manjka, da se korak zapre sam.
1. Dokazi — seznam pripetih dokazov 📎 z vrsto (Dokument, Presoja, Vodstveni pregled, Ukrep, Tveganje, Usposabljanje, Zunanji dokaz), opisom, imenom osebe, ki ga je dodala, in povezavo »odpri« pri dokumentih. Dokaz s križcem ✕ odstrani tisti, ki ga je dodal, ali skrbnik.
1. Predlog dokaza — rumen okvir »Najden dokument … — potrdim kot dokaz?« s potrjenim dokumentom, katerega ime ustreza zahtevi (glej razdelek Dokazi).
1. Gumbi: »📖 Razloži zahtevo«, »✨ AI osnutek dokumenta« (z AI modulom, pri odprtih korakih tipa dokaz), »📄 Prenesi predlogo« (če je za korak pripravljena), »Odpri v modulu →« (skok v modul, kjer se korak uredi), »🤝 Rezerviraj posvet s svetovalcem«, »+ Zunanji dokaz«, »✓ Označi opravljeno«, »⊘ Ni relevantno« in »↺ Ponovno odpri«. Vse te gumbe vidi, kdor ima na modulu raven »ureja« (in skrbnik); raven »bere« vidi le »📖 Razloži zahtevo«, »📄 Prenesi predlogo« in »Odpri v modulu →«.
[image: ]
Slika: Razširjen korak §4.1 Analiza konteksta organizacije: značke, navodilo in vrstica gumbov
	Vrsta koraka
	Kako se zapre
	Primer

	samodejni (značka »samodejno zaznano«)
	sam, ko v ustreznem modulu obstaja zapis; gumba za ročno potrditev ni
	§6.1 Register tveganj — vsaj eno tveganje v modulu Tveganja; §9.2 Notranja presoja izvedena — zaključena presoja

	dokaz (ikona 📎)
	potrdite ga šele, ko je pripet vsaj en dokaz; brez dokaza program potrditev zavrne. Kjer ima aplikacija namenski register, se korak zapre tudi sam, ko je v registru dovolj zapisov
	§5.2 Politika kakovosti — potrjen dokument; §4.1 Analiza konteksta — vsaj eno notranje in eno zunanje vprašanje v modulu Kontekst ALI potrjen dokument

	ročni (ikona ☐)
	kliknete »Označi opravljeno«; dokaz je zaželen
	§5.1 Zaveza vodstva — sklep vodstva kot zunanji dokaz



Namig: Najhitrejša pot: pri koraku kliknite »Odpri v modulu →«, uredite zahtevo tam, nato se vrnite na Uvedbo — samodejni koraki bodo odkljukani, pri korakih tipa dokaz pa bo program predlagal najdeni dokument.
	Korak
	Odpri v modulu → vodi v
	Korak se zapre sam, ko

	§5.3 Sodelavci vključeni v sistem
	Uporabniki (skrbnik)
	sta v organizaciji vsaj dva aktivna uporabnika

	§4.4 Organizacijska struktura vzpostavljena
	Organizacijska struktura (skrbnik)
	imata vsaj dve enoti nosilca ali člane (prazna enota ne šteje)

	§4.1 Analiza konteksta organizacije
	Kontekst
	je vpisano vsaj po eno aktualno notranje in zunanje vprašanje

	§4.2 Zainteresirane strani in njihove zahteve
	Kontekst
	so vpisane vsaj tri zainteresirane strani s potrebami in pričakovanji

	§4.4 Procesi sistema opredeljeni
	Poslovni procesi
	so potrjeni vsaj trije procesi

	ISO 14001: §6.1.2 vidiki, §6.1.3 obveznosti, §9.1.2 vrednotenje skladnosti, §6.2 cilji, §8.2 izredne razmere
	Okolje
	so v ustreznem registru modula Okolje zapisi (pri vidikih vsaj trije potrjeni)



[bookmark: _Toc478]5. Kako pripnem dokaz
Kljukica brez dokaza pri presoji ne vzdrži. Zato koraki tipa »dokaz« zahtevajo vsaj en pripet dokaz, pri ročnih korakih pa je priporočljiv. Dokaz je lahko:
1. Potrjen dokument iz modula Dokumenti — program pri korakih, vezanih na dokumente, sam poišče potrjene dokumente, katerih ime ustreza zahtevi, in jih ponudi v rumenem okviru »Najden dokument … — potrdim kot dokaz?«. Kliknite »Potrdi kot dokaz« — dokument se pripne (»Dokaz pripet.«), pri njem pa je povezava »odpri«.
1. Zunanji dokaz — opis nečesa, kar obstaja zunaj programa (zapisnik seje, pogodba v arhivu, sklep uprave).
[image: ]
Slika: Korak tipa dokaz §8.5: navodilo, predlog najdenega potrjenega dokumenta z gumbom Potrdi kot dokaz in vrstica gumbov
Zunanji dokaz
1. Razširite korak in kliknite »+ Zunanji dokaz« (gumb je pri korakih, ki še niso opravljeni ali izključeni; uporabi ga lahko vsak s pravico »ureja« na modulu).
1. V okno »Zunanji dokaz« vpišite, kaj dokaz je in kje se hrani — dovolj natančno, da ga presojevalec lahko zahteva (npr. »Sklep uprave št. 3/2026 z dne 12. 9. 2026 … (v arhivu uprave)«). Opis je obvezen.
1. Kliknite »Potrdi«. Dokaz se pojavi na seznamu z vrsto »Zunanji dokaz« in vašim imenom.
[image: ]
Slika: Okno Zunanji dokaz z vpisanim opisom sklepa uprave
Pozor: Odstranitev dokaza (križec ✕ — vidi ga avtor dokaza, skrbnik pa pri vseh dokazih) odstrani samo povezavo — dokument ali zapis v svojem modulu ostane. Korak tipa dokaz brez dokazov spet velja za nedokazan, odstotek pade in program to pove v potrditvenem vprašanju.
Namig: Program išče predloge dokumentov po imenu dokumenta v slovenščini in angleščini (npr. »politika kakovosti« / »quality policy«, »navodilo« / »instruction«). Če dokument nosi drugačno ime, ga naložite in potrdite v modulu Dokumenti ter pri koraku uporabite Zunanji dokaz z opisom, kje dokument je.
[bookmark: _Toc479]6. Kako potrdim korak in kaj pomeni ponovno odpiranje
1. Preverite, da je zahteva res urejena in da je pri koraku tipa dokaz pripet vsaj en dokaz.
1. Kliknite »✓ Označi opravljeno«. Program izpiše »Korak potrjen.«; ikona postane ✅, zabeleži se, kdo in kdaj je korak potrdil (v PDF poročilu stolpec »Potrdil / dne«), odstotek faze in celotne uvedbe se preračunata.

Slika: Potrjen ročni korak §5.1 s pripetim zunanjim dokazom in gumbom Ponovno odpri
Pozor: Pri koraku tipa dokaz (📎) brez pripetega dokaza je gumb »✓ Označi opravljeno« onemogočen, pod gumbi pa piše »Najprej pripnite dokaz (»+ Zunanji dokaz« ali »Potrdi kot dokaz«), nato korak potrdite.« Ko je dokaz pripet, gumb postane dejaven.
Ponovno odpri
Če se izkaže, da je bil korak potrjen prezgodaj, kliknite »↺ Ponovno odpri« in potrdi vprašanje. Potrditev se izbriše — z njo tudi podatek, kdo in kdaj je korak zaključil. Ob ponovni potrditvi se zabeležita novi potrjevalec in novi datum. Pri skupnih korakih, ki so bili potrjeni pri drugem standardu, gumba ni — odprite jih pri standardu, kjer ste jih potrdili.
Namig: Samodejnih korakov ne potrjujete in ne odpirate ročno: stanje sledi zapisom v modulih. Če samodejni korak ni odkljukan, kliknite Odpri v modulu → in uredite, kar manjka (npr. zaključite presojo ali ocenite dobavitelja).
[bookmark: _Toc480]7. Kako dodelim korak sodelavcu in določim rok
Uvedba ni naloga ene osebe. Vsakemu koraku lahko določite odgovorno osebo in rok: vodja kakovosti tako razdeli delo, sodelavec pa ve, kaj je njegovo in do kdaj. Dodelitev vidijo vsi z dostopom do modula; ni isto kot status koraka — korak ostane odprt, dokler ni opravljen ali izključen.
1. Razširite korak (klik na naziv). Pod navodilom je okvir »Odgovornost in rok«. Urejata ga raven »ureja« na modulu Uvedba in skrbnik; bralec vidi samo besedilo. Pri že opravljenem ali izključenem koraku je okvir samo prikaz.
1. V polju »Kdo« izberite osebo. Seznam so aktivni člani organizacije, enako kot pri ukrepih in pritožbah. Oseba mora imeti dostop do modula Uvedba (vsaj raven »bere«); sicer program pove, da ji mora skrbnik najprej dodeliti dostop.
1. V polju »Do kdaj« izberite rok (današnji ali poznejši dan; rok v preteklosti program ne sprejme) in po želji v polje »Opomba« zapišite, kaj je treba pripraviti (do 500 znakov).
1. Kliknite »Shrani« (ali pritisnite Enter v polju). Program izpiše »Dodelitev shranjena.« Gumb »Dodeli meni« korak takoj dodeli vam, »Odstrani dodelitev« pa počisti osebo, rok in opombo.
[image: ]
Slika: Razširjen korak §4.1 z okvirjem Odgovornost in rok: izbrana oseba, rok, opomba in gumbi Shrani, Dodeli meni in Odstrani dodelitev
Kaj vidi vsak
1. Vrstica pod naslovom koraka: 👤 ime odgovorne osebe (pri vaših korakih še oznaka »vi«) in »do 20. 10. 2026«. Ko je rok mimo, korak pa ni opravljen, sta rok in napis ⚠️ zamuja 4 dni rdeča — zamuda je zapisana z besedo, ne samo z barvo.
1. Filtra nad fazami: »Moji koraki (n)« pokaže le odprte korake, ki so dodeljeni vam, »Zamujeni (n)« pa odprte korake z rokom v preteklosti (števec je rdeč, kadar je zamud več kot nič). »Vsi koraki« vrne celoten seznam. Filtra sta vidna, ko ima vsaj en korak dodelitev (urejevalec ju vidi vedno, da ju najde).
1. Skupni koraki (značka »skupni«): dodelitev velja za isti korak pri vseh standardih, ki jih uvajate — napis »Dodelitev velja za vse standarde (skupni korak)«. Zamuda se šteje enkrat.
[image: ]
Slika: Filter Zamujeni na strani Uvedba: samo odprta koraka z rokom v preteklosti, rok in zamuda v dnevih sta rdeča
Obvestila, opomniki in Planer
1. Odgovorna oseba dobi obvestilo v zvončku (in po e-pošti, če ga ima vklopljenega) takoj, ko ji korak dodelite ali spremenite rok; klik na obvestilo odpre korak. Če korak dodelite sebi, obvestila ne dobite.
1. 7 dni pred rokom dobi odgovorna oseba opomnik, prvi dan zamude in nato vsak teden, dokler korak ni opravljen, pa obvestilo o zamudi. Če odgovorne osebe ni več (deaktivirana je ali nima več dostopa do modula), opomnik prejmejo skrbniki organizacije, v besedilu pa piše, čigav je korak. Vrste obvestil (»Dodeljen vam je korak uvedbe«, »Bliža se rok koraka uvedbe«, »Zamujen korak uvedbe«) nastavite v ⚙️ Nastavitve obveščanja.
1. Planer: odprt korak z rokom je v Planerju z oznako »Korak uvedbe«, odgovorno osebo in povezavo, ki odpre korak (naslov /uvedba?korak=…); z »Samo moji roki« vidite le svoje korake.
1. PDF poročilo ima razdelek Zamude pri korakih uvedbe (odgovorna oseba, rok, dnevi zamude), pri vsakem koraku v pregledu pa vrstico »Odgovorna oseba … · rok …«. Izvoz v Excel ima stolpca Odgovorni in Rok.
1. Revizijska sled: vsaka dodelitev, sprememba roka in odstranitev se zapiše (kdo, kdaj, prej → potem).
Namig: Povezava na posamezen korak: stran Uvedba sprejme naslov z ?korak=<oznaka> (ali #korak-<oznaka>). Odpre pravi standard in fazo, korak razširi, označi z okvirjem in se pomakne nanj — tako delujejo povezave iz Planerja in obvestil.
[bookmark: _Toc481]8. Kako izključim zahtevo, ki za nas ne velja
Standard dovoljuje, da nekaterih zahtev ne uporabljate, če to ne vpliva na vašo sposobnost zagotavljati skladne izdelke in storitve — vendar le z dokumentirano utemeljitvijo (ISO 9001, točka 4.3). Presojevalec izključitve vedno preveri, zato so v PDF poročilu izpisane v posebnem razdelku.
1. Razširite korak in kliknite »⊘ Ni relevantno« (raven »ureja«, le pri odprtih korakih).
1. V okno »Izključitev koraka« vpišite utemeljitev: zakaj zahteva pri vas ne velja in kje je to zapisano (pogodba, obseg sistema). Brez utemeljitve program izpiše »Utemeljitev je obvezna.« in okno ostane odprto.
1. Kliknite »Potrdi«. Program izpiše »Korak izključen z utemeljitvijo.«; korak dobi ikono ⊘ in značko »ni relevantno«, pod opisom pa piše »Utemeljitev: … (ime)«. Korak izpade iz izračuna odstotka (ne šteje ne kot opravljen ne kot manjkajoč).
[image: ]
Slika: Okno Izključitev koraka z vpisano utemeljitvijo, zakaj sproščanje izdelkov izvaja naročnik
Pozor: Izključitev ni bližnjica do višjega odstotka: vsaka bo izpisana v poročilu in bo tema presoje. Če zahteva pri vas velja, a je še ne izpolnjujete, jo pustite odprto. Izključitev prekličete z Ponovno odpri.
[bookmark: _Toc482]9. Kje dobim pomoč pri koraku: razlaga, predloga, AI osnutek
📖 Razloži zahtevo
Gumb »📖 Razloži zahtevo« odpre okno »📖 Kaj pričakuje presojevalec«: kaj zahteva pomeni v praksi, kaj bo presojevalec vprašal in pregledal, kakšen dokaz zadošča in katera je najpogostejša napaka. Razlage so pripravljene vnaprej za vse korake, zato se odprejo takoj, delujejo tudi brez AI modula in ne porabljajo AI kvote.
[image: ]
Slika: Okno Kaj pričakuje presojevalec za korak §4.1 Analiza konteksta organizacije
📄 Prenesi predlogo
Če je za korak pripravljena vzorčna datoteka (politika kakovosti, register deležnikov, program presoj …), je pri koraku gumb »📄 Prenesi predlogo«. Odpre se v novem zavihku; povezava velja 5 minut, nato gumb kliknite znova. Predloge pripravlja skrbnik platforme in so enake za vse organizacije — prilagodite jih svojim razmeram.
✨ AI osnutek dokumenta
Z vklopljenim modulom AI je pri odprtih korakih tipa dokaz gumb »✨ AI osnutek dokumenta«. Program iz podatkov o organizaciji pripravi osnutek zahtevanega dokumenta in ga pokaže v predogledu. Z »💾 Shrani v Dokumente kot osnutek« ga shranite v modul Dokumenti (kategorija »Uvedba standarda«), kjer gre skozi običajno odobritveno pot — nič se ne potrdi samodejno. Označena mesta v osnutku dopolnite pred odobritvijo.
Namig: AI besedilo je pripomoček in izhodišče. Odgovornost za vsebino dokumenta ostaja na organizaciji; presojevalec bo vprašal, ali je zapisano res tako, kot delate.
[bookmark: _Toc483]10. Kako zaprosim za posvet s svetovalcem
Pri korakih, kjer je tuja pomoč najbolj koristna (analiza konteksta, obseg sistema, opredelitev procesov, planiranje delovanja, samoocena, izbor certifikacijskega organa), je značka »posvet s svetovalcem« in gumb za zahtevo.
1. Razširite korak in kliknite »🤝 Rezerviraj posvet s svetovalcem«.
1. V polje »Kaj vas zanima? (neobvezno)« opišite vprašanje (npr. kako zastaviti analizo konteksta za vaše podjetje).
1. V polje »Želeni kontakt (neobvezno)« vpišite telefon ali e-pošto; če ga pustite prazno, velja vaš e-poštni naslov v sistemu.
1. Kliknite »Pošlji zahtevo«. Program izpiše »Zahteva poslana — odgovor bo v podpornem pogovoru.«
[image: ]
Slika: Okno Posvet s svetovalcem za korak §4.1 z vpisanim vprašanjem in kontaktom
Zahteva se zapiše v podporni pogovor vaše organizacije (ikona 💬 v zgornji vrstici) s podatki o koraku, hkrati pa gre po e-pošti svetovalcu. Odgovor dobite v istem podpornem pogovoru.
[bookmark: _Toc484]11. AI načrt do cilja
Z vklopljenim modulom AI je ob obroču gumb »✨ AI načrt do cilja« (dokler uvedba ni 100 %). Program pošlje trenutno stanje uvedbe (odprti koraki, faze, ciljni datum) in odpre okno »✨ Načrt do certifikacijske presoje« s tremi deli:
1. Povzetek — kje ste in kaj je najpomembnejše.
1. Prioritete — seznam klavzul (npr. §4.1, §5.2) z razlogom, zakaj jih urediti najprej (npr. ker so osnova za druge korake).
1. Časovnica — obdobja (npr. 1. mesec, 2.–3. mesec) z aktivnostmi, razporejenimi glede na ciljni datum.
[image: ]
Slika: Gumb AI načrt do cilja ob obroču pripravljenosti (označen)
Pozor: Načrt je predlog AI — prilagodite ga razmeram organizacije in ga uporabite kot izhodišče za razdelitev nalog med sodelavce (npr. v Planerju ali kot ukrepe v CAPA). Ne nadomešča presoje certifikacijskega organa. Med pripravo gumb kaže »✨ Sestavljam načrt …«.
[bookmark: _Toc485]12. Kako natisnem poročilo o pripravljenosti (PDF)
1. Ob obroču kliknite »📄 Poročilo o pripravljenosti (PDF)«. Med pripravo gumb kaže »📄 Pripravljam PDF …«.
1. Brskalnik prenese datoteko porocilo-o-pripravljenosti-<koda standarda>.pdf (npr. porocilo-o-pripravljenosti-ISO9001.pdf); v angleškem vmesniku se imenuje readiness-report-<koda>.pdf.
[image: ]
Slika: Prva stran PDF poročila o pripravljenosti: odstotek, stanje po fazah in pregled zahtev s stanji in potrjevalci
Poročilo vsebuje:
1. Povzetek — odstotek, začetek uvedbe, ciljni datum, pokrita utež obveznih zahtev, število izključitev, delež priporočenih zahtev in stanje po fazah.
1. Pregled zahtev standarda — vse zahteve po fazah s klavzulo, stanjem (Opravljeno / Odprto / Ni relevantno), dokazi in stolpcem »Potrdil / dne«; samodejno zaznani koraki nosijo opombo »samodejno zaznano iz zapisov v sistemu«.
1. Izključitve z utemeljitvami (§4.3) — obvezen razdelek; če izključitev ni, piše »Organizacija ni izključila nobene zahteve standarda.«
1. Odprte točke do certifikacijske presoje — kaj je še treba opraviti in kje v sistemu, z opombo, kje je na voljo predloga in kje je priporočen posvet.
1. Zamude pri korakih uvedbe — odprti koraki z rokom v preteklosti: zahteva, odgovorna oseba, rok in dnevi zamude (če zamud ni, piše »Noben odprt korak z rokom ne zamuja.«). Razdelek in vrstica »Odgovorna oseba … · rok …« pri korakih se vklopita v nastavitvah izpisov.
1. Podpisni blok in opozorilo, da odstotek ni izjava o skladnosti.
Namig: Poročilo je primerno za vodstveni pregled (kje smo, kaj manjka), za razdelitev nalog med odgovorne in kot priloga k prijavi pri certifikacijskem organu. Pri uvedbi več standardov ga pripravite za vsak standard posebej (za trenutno izbrani zavihek).
[bookmark: _Toc486]13. Več standardov hkrati: dodajanje in umik (skrbnik)  [skrbnik]
1. Kliknite »+ Dodaj standard« ob obroču.
1. V oknu »Dodaj standard« izberite standard in po želji »Ciljni datum (neobvezno)«. Datum lahko pozneje spremenite z ✏️ ob ciljnem datumu; novega datuma v preteklosti program ne sprejme.
1. Kliknite »Dodaj«. Program izpiše »Standard dodan.« in nad obročem pokaže zavihke s standardi in njihovimi odstotki.
[image: ]
Slika: Okno Dodaj standard z izbranim ISO 14001 in ciljnim datumom; opozorilo o skupnih korakih
1. Skupni koraki (značka »skupni«, poglavja 4–10) se pri novem standardu štejejo samodejno, če ste jih že opravili pri prvem; ročni statusi in dokazi se delijo. Če je skupni korak pri enem standardu izključen, izključitev velja povsod.
1. Skupno vsi standardi — v vrstici s podatki je skupni odstotek, v katerem vsak skupni korak šteje enkrat.
1. »Umakni … iz uvedbe« odstrani standard s strani; napredek in dokazi ostanejo shranjeni in se pokažejo, če standard znova dodate. Ko so vsi standardi dodani, program pri kliku na + Dodaj standard pove »Vsi razpoložljivi standardi so že v uvedbi.«
[bookmark: _Toc487]14. Obvestila, Planer in domača stran
1. Padec pripravljenosti — program vsak dan preveri odstotek; če pade (npr. ker je bil dokument razveljavljen ali presoja ponovno odprta), skrbnik dobi obvestilo z obema odstotkoma. Tako padca ne opazite šele ob naslednjem odpiranju modula.
1. Ciljni datum — ko je do ciljnega datuma certifikacije manj kot 30 dni, uvedba pa ni končana, program pošlje opozorilo. Datum je viden tudi v Planerju kot postavka s povezavo na Uvedbo.
1. Roki korakov — odgovorna oseba koraka dobi obvestilo ob dodelitvi, opomnik 7 dni pred rokom in obvestilo ob zamudi; odprt korak z rokom je v Planerju (glej razdelek Kako dodelim korak sodelavcu).
1. Domača stran — ploščica modula kaže trenutni odstotek uvedbe.
[bookmark: _Toc488]15. Za skrbnika  [skrbnik]
1. Pravice — raven »bere« / »ureja« na modulu Uvedba nastavite na strani Uporabniki. »Bere« pomeni pregled (napredek, navodila, razlage, predloge, PDF); »ureja« doda zunanji dokaz, zahtevo za posvet, AI osnutek, potrjevanje korakov, potrditev predlaganega dokumenta, izključevanje, ponovno odpiranje in odstranjevanje lastnih dokazov (skrbnik odstrani vsak dokaz). Začetek uvedbe ter dodajanje in umik standardov ostanejo skrbniški. Uporabnik brez pravice na modulu vidi le napis »Uvedba še ni nastavljena«.
1. Vklop modula — modul Uvedba je del licence; brez njega stran pove »Modul Uvedba standarda ni vklopljen za vašo organizacijo.« Za ponudbo se obrnite na skrbnika eKakovost.
1. Koraki, vezani na module, ki jih nimate — značka »potrebuje modul, ki ni licenciran« (npr. Merilna oprema, KPI). Takšen korak potrdite z zunanjim dokazom (kje vodite evidenco) ali ga izključite z utemeljitvijo.
1. Predloge in vsebina korakov — nazivi, opisi, navodila, razlage in vzorčne predloge so vsebina platforme in jih ureja super skrbnik (gumba »+ Naloži predlogo« / »✕ Odstrani predlogo« vidi le on). Dovoljene so datoteke PDF, Word, Excel, OpenDocument in besedilo do 10 MB.
1. Revizijska sled — pri vsakem potrjenem ali izključenem koraku je zapisano, kdo in kdaj ga je potrdil ter opomba; pri dokazu, kdo ga je dodal. Vse to je izpisano v PDF poročilu.
[bookmark: _Toc489]16. Pogosta vprašanja in težave
Ne vidim gumbov Označi opravljeno, Ni relevantno ali Potrdi kot dokaz
Ti gumbi so vidni z ravnjo »ureja« na modulu Uvedba (in skrbniku). S pravico »bere« korake pregledujete, odpirate razlage in predloge ter prenesete poročilo. Raven vam dodeli skrbnik na strani Uporabniki.
Piše »Nimate dostopa do tega modula«, čeprav kolegi napredek vidijo
Na modulu Uvedba nimate nobene pravice (raven »nič« v profilu dostopa). Skrbnik vam jo dodeli na strani Uporabniki (raven »bere« ali »ureja«). Napis »Uvedba še ni nastavljena« pomeni nekaj drugega: dostop imate, skrbnik pa standarda še ni izbral.
Korak je urejen, a ni odkljukan
Pri samodejnih korakih program preverja zapise v modulu (npr. dokument mora biti potrjen, presoja zaključena, dobavitelj ocenjen). Kliknite Odpri v modulu → in preverite stanje zapisa. Pri korakih tipa dokaz najprej pripnite dokaz, nato kliknite Označi opravljeno.
Gumb Označi opravljeno je siv: »Najprej pripnite dokaz«
Potrdite predlagani dokument (Potrdi kot dokaz) ali dodajte Zunanji dokaz, nato potrdite znova.
Pri dodelitvi piše, da izbrana oseba nima dostopa do modula
Odgovorna oseba mora korak lahko odpreti: v profilu dostopa mora imeti na modulu Uvedba vsaj raven »bere«. Skrbnik ji jo doda na strani Uporabniki ali izberite drugo osebo. Deaktiviranih uporabnikov program ne sprejme.
Program ne predlaga mojega dokumenta
Predlagani so le potrjeni dokumenti, katerih ime ustreza zahtevi. Dokument najprej potrdite v modulu Dokumenti; če ga program še vedno ne najde, pri koraku dodajte Zunanji dokaz z imenom dokumenta.
Odstotek je padel, čeprav nismo ničesar spremenili tukaj
Odstotek se računa sproti iz stanja v modulih. Najverjetneje je bil kak dokument razveljavljen, presoja ponovno odprta ali ukrep vrnjen v delo. Obvestilo o padcu pove oba odstotka; preverite korake, ki so izgubili kljukico.
Gumba AI načrt do cilja ali AI osnutek dokumenta ni
Pokažeta se le z vklopljenim modulom AI; AI načrt tudi izgine, ko je uvedba 100 %.
Piše »Uvedba še ni nastavljena«
Skrbnik organizacije mora izbrati standard (razdelek Kako začnem uvedbo).
Predloga se ne odpre
Povezava do predloge velja 5 minut. Kliknite Prenesi predlogo znova. Če gumba ni, za korak predloga ni pripravljena.
	Kdo sme kaj
	Bere
	Ureja
	Skrbnik
	Super skrbnik

	Ogled korakov, napredka, dokazov; razlaga; predloga; PDF poročilo
	✓
	✓
	✓
	✓

	Zunanji dokaz, zahteva za posvet s svetovalcem, AI osnutek dokumenta
	—
	✓
	✓
	✓

	Začetek uvedbe, dodajanje in umik standardov, ciljni datum, AI načrt
	—
	—
	✓
	✓

	Potrditev predlaganega dokumenta, potrditev koraka, izključitev, ponovno odpiranje, odstranjevanje lastnih dokazov
	—
	✓
	✓
	✓

	Dodelitev koraka odgovorni osebi in roku
	—
	✓
	✓
	✓

	Odstranjevanje dokazov, ki so jih dodali drugi
	—
	—
	✓
	✓

	Urejanje vsebine korakov, nalaganje in odstranjevanje predlog
	—
	—
	—
	✓

EE Zacnite vodeno uvedbo

Izberite standard — eKakovost vas nato po korakih (s samodejnim zaznavanjem opravljenega in dokazi na kiik) pripelje do pripravijenosti na
certifikacijsko presojo.

%) 7 Analiza konteksta organizacije 4.1 skupni  posvets svetovalcem krij podrobnosti
Opredelite notranje in zunanje dejavnike, ki vplivajo na vas sistem vodenja (npr. SWOT ali PESTLE analiza).

¥ V modulu Kontekst vpisite notranja in zunanja vpraganja (vsaj po eno aktualno) — korak se zapre sam. Ce analizo vodite v dokumentu,
ga odobrite v dokumentnem modulu in tu potrdite kot dokaz.

V modulu: 0 od 1 potrebnih zapisov — korak se zapre sam, ko jih je dovolj.

©dgovornost in rok
Dolocite, kdo korak opravi in do kdaj. Odgovoma oseba dobi obvestilo, 7 dni pred rokom in ob zamudi pa e opomnik.

Kdo Do kdaj ©Opomba
— nihce — v mm/ddryyyy B | Neobvezno, npr. kajje treba pripraviti

A oanuto dokumena ) (ogprt v moduta ~ ) (TR . 2inan dokez

DLl o Nirelevantno

oz | (

% Najprej pripnite dokaz (»+ Zunanji dokaze ali »Potrdi kot dokaz«), nato korak potrdite.

%, ¥ obvladovanje proizvodnje in izvedbe storitev 5.5 Ski] podrobnosti
lzvedba poteka pod obvladovanimi pogoji (navodila, primerna oprema, kompetentne osebe, sproséanje).

[ ¥ Odobrite delovna navodila za kijuéne operacie in korak potrdite z dokazom.

©dgovornost in rok
Dolocite, kdo korak opravi in do kdaj. Odgovorna oseba dobi obvestilo, 7 dni pred rokom in ob zamudi pa e opomnik.

Kdo Do kdaj ©Opomba

— nihte — v mm/ddryyyy B | Neobvezno, npr. kaj je treba pripraviti

odetimer

éu — potrdim kot dokaz? (Il

it zaovo | (3 Alosmute dokument ) ((Opr v moduu ) | + zuan dokaz oNirtoanno
% Najprej pripnite dokaz (»+ Zunanji dokaz« ali »Potrdi kot dokaz«), nato korak potrdite.

Zunanji dokaz

Opisite dokaz, ki obstaja izven platforme (npr. zapisnik sestanka, pogodba
varhivu)

Sklep uprave 3t. 3/2026 z dne 12. 9. 2026: uvedba SO 9001
skrbnica sistema vodenja Maja Kovaé (v arhivu uprave)

proi

y

Zaveza vodstva in skrbnik sistema 5.1 skupni
Najvigje vodstvo prevzame odgovornost za udinkovitost sistema in imenuje skrbnika sistema vodenja

[ ¥ Imenovanje zabeleZite (sklep vodstva) in korak roéno potrdite.

Zunanj — Sklep uprave &t. 3/2026 z dne 12. 9. 2026: uvedba ISO 9001, skrbnica sistema vodenja Maja Kovaé (v - Maja
dokaz arhivu uprave) Kovat

Q

L1 Razlozi zahtevo | & Ponovno odpri

%) 7 Analiza konteksta organizacije 4.1 skupni  posvets svetovalcem krij podrobnosti
# Boris Novak do 07.11.2026
Opredelite notranje in zunanje dejavnike, ki vplivajo na vas sistem vodenja (npr. SWOT ali PESTLE analiza).

' V modulu Kontekst vpisite notranja in zunanja vpraganja (vsaj po eno aktualno) — korak se zapre sam. Ce analizo vodite v dokumentu,
ga odobrite v dokumentnem modulu in tu potrdite kot dokaz.

V modulu: 0 od 1 potrebnih zapisov — korak se zapre sam, ko jih je dovolj.
©dgovornost in rok

Dolocite, kdo korak opravi in do kdaj. Odgovorna oseba dobi obvestilo, 7 dni pred rokom in ob zamudi pa Se opomnik.
Kdo Do kdaj ©Opomba

Boris Novak v 11/07/2026 O Zberi vprasanja iz sestanka vodstva in jih vpisi v r

ot ment | Ossirant docetew
o zamovo (% Ao dokaments ) (atpriv o) (IR . 21z coaz

PSP o Nirelevantno

% Najprej pripnite dokaz (»+ Zunanji dokaz« ali »Potrdi kot dokaz«), nato korak potrdite.

1SO 9001:2015 — Sistem vodenja kakovosti

Opravijeno 29 od 57 tock (ute? obveznih korakov) - priporozeni koraki 0 %

51 % Zagetek: 24.09.2026 Ciljni datum certifikacije: 23. 03.2027

pribcavencst

(- Porosi o prpravinost o ) (7 Almaer aocila)

+Dodaj standard ) { Umakni IS0 9001 iz uvedbe

opravlieno S Caka na dokaz (dokument ali zapis) [ odprto o izkljuceno z utemeljitvijo  skupni velja za vse standarde, opravite enkrat
posvet s svetovalcem priporocamo posvet s svetovalcem

[ I Uvedba sledi izdaji 15O 9001:2015, po kateri certifikacijski organi certificirajo. Ko bo sistem uveden, vas na spremembe nove izdaje vodi modul Prehod.

Vsikoraki  Moji koraki (0)  (E2XVENTE)
V Faza 1: Zavez: kontekst = 21%
Q » Analiza konteksta organizacije 4.1 skupni posvet s svetovaicem Podrobnosti

2 AnaZupan do 04.10.2026 i, zamuja 4 dni
Opredelite notranje in zunanje dejavnike, ki vplivajo na vas sistem vodenja (npr. SWOT ali PESTLE analiza).

%) » Zainteresirane strani in njihove zahteve sa.2 skupni Podrobnosti
'@ Boris Novak do 29. 09. 2026 4 zamuija 9 dni




40fc6efd66bbdfe71aec25dd70c5b558dea1898d.jpg
Izkljuéitev koraka

Standard dovoljuje izkfjucitev zahtev le z dokumentirano utemeljitvijo —
presojevalec jo bo preveril

Podjetje izdelke le proizvaja po potrjeni dokumentaciji naroénika;
sproacanje izvaja naroénik ob prevzemu (pogodba st. 12282 tm
B + Izboliga) )

proi

y

L1 Kaj pri¢akuje presojevalec

Kontekst pomeni, da znate povedati, v kaksnem okolju delujete in kaj
na vas vpliva. Gre za pregled notranjih dejavnikov (kadri, oprema,
znanje, finance, kultura) in zunanjih (trg, konkurenca, zakonodaja,
dobavitelji, tehnologija, okoljske in druzbene razmere)

Presojevalec bo vpraal, kdo je analizo pripravil, kdaj nazadnje in kaj ste
na njeni podiagi spremenili. Iskal bo povezavo naprej: dejavniki iz
konteksta se morajo pojaviti v tveganjin, ciljih in vodstvenem pregledu.
Ce analiza z ni¢emer ni povezana, jo bo obravnaval kot mrtvo ¢rko.

Zados¢a kratek dokument ali zapis v sistemu — nekaj kijuénih
dejavnikov na vsaki strani, z datumom in avtorjem. DolZina ni merilo,

Najpogostejsa napaka: prepisana splosna analiza brez ene same
konkretne znacilnosti vase organizacije in brez posodobitve po prvem

letu.

Zapri

‘@ Posvet s svetovalcem

Korak §4.1 — Analiza konteksta organizacije. Zahtevo prejme vas
skrbnik ekakovost; odgovor bo v podpornem pogovoru.

Kaj vas zanima? (neobvezno)

Kako naj zastavimo analizo konteksta za proizvodno podjetje z 12
zaposlenimi, ki dela za dva glavna naroénika?

Zeleni kontakt (neobvezno)

01 234 56 78 (Maja Kovac, dopoldne) |

y

Vzoréno podietje d.0.0. Parotilo o pripravijenosti

A POROCILO O PRIPRAVLJENOSTI
% Vzoréno podjetje d 25

47 % ISO 9001 — Sistem vodenja kakovosti:2015

Zatetek uvedbe: 24. 09. 2026 - Ciljni datum certifikacije: 23. 03. 2027
PRIPRAVLJENOST  Pokrita uteZ 27 od 57 obveznih zahtev - priporotene zahteve 0 %

Faza 1: Zaveza in kontekst — 21%
Faza 2: Procesi in dokumentacija O 3%
Faza 3: Podpora = 80 %
Faza 4: Delovanje N — 54 %
Faza 5: Preverjanje _—— 82%
Faza 6: IzboljSevanije in priprava EE—— 25%

Pregled zahtev standarda

KLAVZULA ZAHTEVA IN DOKAZ STANJE POTRDIL | DNE

Faza 1: Zaveza in kontekst

§5.3 Sodelavci vkljuéeni v sistem ¥ Opravljeno —
samodejno zaznano iz zapisov v sistemu

84.4 Organizacijska struktura vzpostavijena ¥ Opravljeno —
samodejno zaznano iz zapisov v sistemu

8§4.1 Analiza konteksta organizacije © Odprto —

8§4.2 Zainteresirane strani in njihove zahteve © Odprto —

8§4.3 Obseg sistema vodenja dolocen © Odprto —

§5.1 Zaveza vodstva in skrbnik sistema v Opravijeno Maja Kovaé
Dokaz: Zunanji dokaz: Sklep uprave $t. 3/2026 z dne 12. 9. 2026: uvedba ISO 9001, 25. 09. 2026
skrbnica sistema vodenja Maja Kovag (v arhivu uprave)

§5.2 Politika kakovosti sprejeta in objavljena o Odprto —

§5.3 Vloge, odgovornosti in pooblastila o Odprto —

Faza 2: Procesi in dokumentacija

84.4 Procesi sistema opredeljeni © Odprto —
§7.5 Pravila obvladovanja dokumentiranih informacij © Odprto —
§7.5.3 Dokumentacija v obvladovanem sistemu v Opravljeno =

samodejno zaznano iz zapisov v sistemu
84.4.1 Kazalniki procesov opredeljeni (priporoceno) © Odprto —

Faza 3: Podpora

87.2 Kompetence in usposabljanja evidentirani v Opravljeno —
samodejno zaznano iz zapisov v sistemu

§7.1.5 Merilna oprema obvladovana v Opravijeno —_
samodejno zaznano iz zapisov v sistemu

§7.3 Ozavescenost zaposlenih o Odprto —

8§74 Komuniciranje doloceno (priporoceno) © Odprto —

§7.1.3 Infrastruktura in delovno okolje (priporoceno) © Odprto —

Faza 4: Delovanje

86.1 Register tveganj in priloznosti v Opravljeno —
samodejno zaznano iz zapisov v sistemu

§6.2 Cilji kakovosti z akcijskim nacrtom © Odprto —

Uvedba standarda

1SO 9001:2015 — Sistem vodenja kakovosti

Opravijeno 29 od 57 tock (ute? obveznih korakov) - priporoZeni koraki 0 %

Zacetek: 24. 09. 2026 Ciljni datum certifikacije: 23. 03. 2027 %,

(- Porosio o prpravinostipor ) (7 Almaer docila )

+ Dodaj standard ) (Umakni IS0 9001 iz uvedbe

% opravijeno < &aka na dokaz (dokument ali zapis) [ odprto @ izKljuceno z utemeljitvijo  skupni velja za vse standarde, opravite enkrat
posvet s svetovalcem priporocamo posvet s svetovalcem

[ I Uvedba sledi izdaji 15O 9001:2015, po kateri certifikacijski organi certifcirajo. Ko bo sistem uveden, vas na spremembe nove izdaje vodi modul Prehod.

Ty =

V Faza 1: Zaveza in kontekst - 21%

> Sodelavci vkljuceni v sistem 5.3 samodejno zaznano  skupni Podrobnosti
V sistemu vodenja sodeluje v oseb - ena oseba ne more odobravati lastnih dokumentov niti presojati lastnega dela.

> Organizacijska struktura vzpostavljena 4.4 samodejno zaznano  skupni Podrobnosti
Oddelki oz. procesi organizacile so opredeljeni - to je osnova za odgovomosti in tok odobritev.

%) » Analiza konteksta organizacije 4.1 skupni posvets svetovalcem Podrobnosti
Opredelite notranje in zunanje dejavnike, ki vplivajo na vas sistem vodenja (npr. SWOT ali PESTLE analiza).

R » Zainteresirane strani in njihove zahteve s.2  skupni Podrobnosti
Popisite deleznike (odjemalci, zaposleni, dobavitelji, regulatorji ...) in njihove relevantne zahteve.

Q) » Obseg sistema vodenja doloéen 4.3  skupni  posvet s svetovalcem Podrobnosti

Dokumentirajte obseg sistema (lokacije, dejavnosti, izdelki/storitve) in UTEMELJITE morebitne izkljucitve zahtev.

W31 » Zaveza vodstva in skrbnik sistema §5.1  skupni ‘Podrobnosti




